LidanRubinov/Halacha-QA huggingface dataset:
שאלה: כפרה על עוונותינו: האם אי אכילה ושתיה מכפרים על עוונותינו, ואם כן, איך?
תשובה: אם אדם מקבל על עצמו לצום כדי לכפר על עוון ידוע לו, הצום מכפר. אמנם אם אדם חלש ולא יכול לצום יום שלם, אפשר שיפסיק לאכול באמצע ארוחה טעימה לו וגם בזה יש כפרה.
שאלה: אבותנו שמרו את כל התורה: איך אפשר להבין את הביטוי" אבותינו שמרו את כל התורה", הרי הם חיו לפני קבלת תורה?
תשובה: הם קיימו את התורה מתוך מוסר כליות. חכמים אומרים שנעשו שתי כליותיו של אברהם אביו ולימדו אותו את התורה. הכוונה היא שהם הגיעו לקיום המצוות מצד הטעם ומוסר האנושי שיש בהם ולא מתוך ציווי אלוקי. בכל אופן למדנו מכך, שבכל מצווה יש צד אלוקי שנובע מהציווי האלוקי. אולם יש בכל המצוות גם צדדים אנושיים שנוגעים לבניית העולם הזה. מצוות אלוקיות עם שפה אנושית עליונה. האבות בגדולתם זכו למצוא את השפה האנושית העליונה.
שאלה: תורה ניצחית: תורה ניצחית! כולם יודעים איך משתבש קו העברה בין אנשים, אז איך אנחנו יודעים שמשהו לא השתנה בדרך? וגם מה זה מושג תורה ניצחית?
תשובה: זה נוגע לאמונה בכך שהקב"ה משגיח על עם ישראל והשגחה זו כוללת צופן פנימי שמאפשר לעם ישראל לקבל אל תוכו כל דבר אמיתי ונצחי ודוחה מקרבו כל דבר מזויף שאינו נקי ונצחי. התורה מופיעה על ידי חכמי ישראל שעובדים את ה' באמת ואמונה. תורתם היא תורה שמאומצת על ידי הקב"ה ומאומצת על ידי עם ישראל.
שאלה: התגלות דווקא למשה רבינו: במה משה רבינו היה שונה מכל אדם אחר? למה בורא עולם התגלה דווקא אליו? למה לא למישהו אחר?
תשובה: תעייני בשמנה פרקים לרמב"ם בפרק השמיני בענין המחיצה. משה היה מיוחד במידת הענווה וכפי מה שהקב"ה מעיד עליו והאיש משה עניו מכל האדם אשר על פני האדמה.
שאלה: זכותם של עם ישראל: בזכות איזה מעשיים עם ישראל קיבלו את התורה? האם הם עשו משהו חוץ מזכות אבות? למה עם ישראל ולא עם אחר?
תשובה: ב"ה לך. שמחתי מאוד לקבל את שאלתך היפה, שאלה שמראה על חשיבה ועל אכפתיות, על נכונות לברר את הדברים החשובים באמת בחיים שלנו, ועל מוסריות גבוהה. לפני כמה שנים היה יהודי גדול בתורה ובצדיקות, שהיה ראש ישיבת מרכז הרב, והוביל את הציבור הציוני דתי, קראו לו הרב צבי יהודה הכהן קוק זצ"ל. הוא זכה להעמיד תלמידים רבים, ובין הדברים המיוחדים בדרכו הייתה לשנן לתלמידים את הדברים היסודייים ביותר, וכך להחדיר את הדברים האלו לתוך הטבע של האדם, שיחיו אותם וממילא גם יעבירו אותם הלאה. אחד מהיסודות החשובים שהוא היה חוזר שוב ושוב זה נושא התורה לעם ישראל. הבסיס לדברים במקומות רבים מכתביו הוא מהפסוק בישעיה: "עם זו יצרתי לי תהלתי יספרו". פירוש הדבר, עם ישראל נברא כעם מיוחד כדי שהוא יספר תהילת ה' בעולם. לכל דבר שה' ברא בעולם יש יעוד, יש תפקיד, ולא לחינם הוא נברא. הבריאה שלו הייתה מותאמת לתפקיד שבשבילו הוא נברא בעולם. לדוגמא, לעץ יש תפקיד ולכן הוא נברא באופן כזה שהוא ימלא את התפקיד שלו, ולא בכדי הוא לא נברא באופן אחר. לעם ישראל יש תפקיד, תפקיד חשוב ונצחי, תפקיד שה' לא רק בחר בשבילו, אלא אף ברא את עם ישראל מתאים למילוא התפקיד המיוחד הזה. אין ספק שתפקיד זה הוא גם כן זכות גדולה, כמו שר של המלך שעם התפקיד הגדול והאחראי שיש בו, הוא גם זוכה לקירבה גדולה אל המלך, ואף לדברים נוספים חשובים מאוד ומהנים מאוד, אך כל מהותו של השר זה לא בשביל הרווחים שירוויח מקרבתו אל המלך, אלא מביצוע המוטל עליו וקיום תפקידו. במידה והשר ישכח את התפקיד שלו ורק יהיה שקוע בהנאות, הוא ילך לאיבוד ויזיק. כך גם עם ישראל. כדי שהעם שלנו יוכל למלא את התפקיד שלו, זקוק הוא להדרכה, להכוונה ולבניה נכונה, השלמה שלו להכנה לתפקיד. כמו אדם שנולד עם כשרון שכלי טוב, ויכול להיות רופא טוב, אך זה יהיה רק אם הוא ישקיע באמת וילמד ויעשה עבודה מעשית וכו' ואז הוא באמת ינצל את הפוטנציאל הטמון בו. כך גם עם ישראל צריך לקחת את הטבע שנברא בו כגון "רחמנים ביישנים וגומלי חסדים" ועוד, ולפתח אותו ולבנות אותו על פי התורה. וכן לגלות את התורה בעולם ועל ידה להפיץ את ה' בעולם ולתקן את כל העולם, שיהיה עולם קדוש וטוב יותר. תפקיד זה יש בו אחריות כבדה, ויש בו המון עבודה, אך יש בו גם רווחים, שהרי עם ישראל זוכה להיות בנים של ה', הקרובים ביותר לה', וה' שומע את תפילותיהם. קבלת התורה לא הייתה בזכות האבות. האבות במעשיהם ובחייהם עבדו המון כדי לעזור לנו, לתקן לנו את המידות, שיהיה לנו יותר קל לממש את היעוד שלנו בעולם, כמעשה ההורים שבאים במעשיהם לעזור לילדים להגיע בקלות רבה יותר אל היעוד שלהם, כך אבותינו הקדושים עבדו רבות כדי לתקן את עצמם ולהחדיר לכל הדורות הבאים את מידותיהם הטובות, את המעלות המיוחדות שבהם, וכך אנו נהיה יותר מוכשרים ליעוד שלנו, והדרך שלנו תהיה יותר פשוטה. כתבתי את הדברים בקצרה, שאין אני יכול להאריך בתשובה זו או אחרת יותר מידי. הדברים באמת דורשים לימוד מסודר והם מיסודות האמונה שלנו. ישנם ספרים ומקורות רבים שחשוב ללמוד אותם ובכך לברר באמת מי אנחנו, ומה היעודים הגדולים שלנו, ואני מקווה שתשובתי הייתה בשבילך נקודות למחשבה לתחילת מסע של חיפוש רוחני, חיפוש חשוב מאוד, שיתן לך המון המון. אשמח לעזור לך עוד לברר את הדברים ועוד נושאים אחרים, ואף לעזור לך למצוא מקום ודרכים להמשך הלימוד והבירור שלך. אשמח להיות בקשר דרך האימייל שלי ולעזור, ותרגישי חופשיה לשאול ולכתוב כל מה שתרצי. הרב יצחק גרינבלט zahig1 gmail.com
שאלה: אלוקים בכל מקום: אנחנו אומרים שאלוקים נמצא בכל מקום, האם יש מקום שהוא נמצא שם יותר מקום אחר, לדוגמא, ירושלים?
תשובה: יש הסתכלויות שונות. מצד הגילוי של האלוקות אל הנבראים יש מקומות שבהם יש גילוי שכינה גדול יותר.
שאלה: בדיקת נביא אלוקים: איך אפשר לבדוק אדם שאומר שהוא נביא אלוקים? איך אנחנו יודעים שהוא דובר אמת?
תשובה: אם האדם מוחזק כירא שמים ומדקדק במצוותיו וגדול בתורה ויש לו את התנאים הבסיסים שהם הבסיסי לחלות הנבואה, אז מאמינים לו שנגלה אליו הקב"ה. אולם כל זאת בזמן שיש נבואה בישראל, לא בזמן גלות שנסתלקה הנבואה מישראל.
שאלה: שמירת מצוות בחו"ל: אני שומרת שבת וחגים ומתפללת וטסתי לקנדה לחצי שנה על מנת לעבוד. שמעתי שבחו"ל שמירת יום טוב היא יומיים. אז רציתי לדעת מה בדיוק השוני בחו"ל לגבי חגים, שבתות, ויום כיפור גם יומיים? ומה סימון הכשרות שמוצרים בחו"ל. ויום טוב
תשובה: תושבי חו"ל הקבועים נוהגים יומים חג, חוץ מיום הכיפורים שהוא יום אחד גם בחו"ל. (כלומר: חג ראשון של סוכות, שמחת תורה, חג ראשון של פסח, חג אחרון של פסח ושבועות נמשכים יומים. ראש השנה יומים כמו בארץ ישראל) אולם מכיון שאת עוברת לחו"ל לתקופה קצרה ובדעתך לחזור לארץ חלים עלייך דינים שונים של בן ארץ ישראל המתארח בחו"ל. העקרון הוא שאין לעשות מלאכות האסורות ביום טוב. יש להתנהג כלפי חוץ כאילו זה יום טוב רגיל. מאידך בכל מה שקשור לברכות ותפילות יש להתנהג כמו ביום חול. ואלו עיקרי הדינים: אין לעשות מלאכה ביום טוב השני (כאותם דינים הנוהגים ביום הראשון). הדלקת נרות בכניסת היום השני תהיה ללא ברכה. יש ללבוש בגדי חג. ביום טוב שני התפללי בביתך תפילת יום חול. (למרות שבבית הכנסת מתפללים תפילת חג) הבדלה יש לעשות בצינעא בתוך הבית בסוף היום הראשון. (ואם את מתפללת ערבית יש לומר בתפילה 'אתה חוננתנו' כמו בכל מוצאי שבת וחג). אם אין אפשרות להבדיל אפשר לשמוע הבדלה מבן חו"ל למחרת בסוף היום השני. אם את מתארחת אצל תושבי חו"ל הקבועים עליך להתנהג כלפי חוץ כמו ביום טוב ולכן יש ללכת איתם לתפילה בבית הכנסת ולהתפלל שם במקביל לתפילתם תפילה של יום חול(!), יש לומר הלל בלא ברכה ובתפילת מוסף לומר פרקי תהילים. וכן בהבדלה, מכיון שאת מתארחת אצל בני חו"ל, אפשר לצאת ידי חובת הבדלה בסוף היום השני ע"י תושב חו"ל. לגבי סימון הכשרות בחו"ל ישנם כשרויות שונות במקומות השונים ויש לברר במקום מגורייך. הכשרויות הנפוצות הן: o.u ו o.k.
שאלה: לימודי חול בבית המדרש: לכבוד הרב שליט"א האם מותר לאברכים ללמוד לימודי חול בבית המדרש במקום הצורך? ב מראש
תשובה: לא ראוי לעשות כך. בד"כ יש חדר ליד בית המדרש או משהו כזה, וששם ילמדו את זה.
שאלה: חידוש פריט נחוץ בשלושת השבועות: הרב ברוך ה אני בהריון וכתוצאה מכך אני צריכה לשנות-לחדש פריטי לבוש מסוימים שנחוצים לי (אי נעימות ואולי גם יוביל לפגם בריאותי פיזי). השאלה, האם מותר לי לחדש נניח בשבת הקרובה- בתוך שלושת השבועות?
תשובה: כן.
שאלה: מוזיקה בשלושת השבועות ותשעת הימים בתנאי לימודים: בימים אלו אני נמצאת בלימודים בתנאי פנימיה עם חובת נוכחות. (המארגנים ברובם חילונים). במהלך הלימודים ישנם שיעורים בהם מושמעים שירים, מראים סרטונים, ישנם פעילויות ערב שונות לעיתים מלווים במוזיקה או נערכים במעין ארוע חברתי. שאלתי היא בנוגע לשלושת השבועות ותשעת הימים. מה לעשות כשמושמעת מוזיקה? האם מותר לשמוע אותה? צריך לצאת מהשיעור? אם יש ערב חברתי- האם מותר להשתתף בו? מתי כן ומתי לא? רבה
תשובה: בתשעת הימים אין להשתתף באירועים כאלו.
שאלה: חובת תפילה במניין: 1. האם יש חובה להתפלל במנין? יש עונש למי שלא התפלל? 2.האם בבוקר לפני התפילה מותר לקרוא את פסוקי דזימרא אם אתה יודע שתאחר לתפילה, גם בשבת אפשר עד נשמת?
תשובה: 1. יש חובה להתפלל במנין. מעלה גדולה היא התפילה במנין שחוץ מכך שאומרים בה קדיש קדושה ברכת כהנים ועוד, אמרו ח שתפילת הרבים מתקבלת יותר, ואף אם לא מצליח לכוון כל כך תפילתו נשמעת יחד עם הציבור, ועוד מעלות רבות. בשעת הדחק כמו זקן וחולה שקשה לו להגיע לבית הכנסת יכול כמובן להתפלל ביחידות וכד'. 2. אפשר להתחיל לומר פסוקי דזימרא עוד לפני ההגעה לבית הכנסת וכשאומרם נחשב שהתחיל התפילה לכל דבר ולכן אסור לדבר וכו' ככל דיני התפילה הרגילים.
שאלה: חתימת הסכם בתשעת הימים ובשבוע שחל בו: עלינו לחתום על הסכם השכירות. הצד השני, השוהה כרגע בחו"ל, מבקש לחתום על ההסכם ביום חמישי הבא, ד באב או ביום ראשון שלאחר מכן, ז באב. במידה ולא תהיה חתימה- הדחייה עלולה להביא לנו הפסד כספי גדול (הצד השני עלול לברוח מהעיסקה). השאלה היא האם מותר לחתום על ההסכם בתשעת הימים בשבוע שחל בו?יצוין כי ההסכם ייכנס לתוקף ב- 01.09, אולם הצד השני דורש חתימה מייד עם חזרתו מחו"ל.
תשובה: מותר.
שאלה: חידוש דברי קדושה בשלושת השבועות: האם מותר לחדש דברי קדושה בשלושת השבועות
תשובה: אין לברך את ברכת שהחיינו בשלושת השבועות. בשבת ניתן להקל. מאחר ולא כתבת על איזה דברי קדושה אתה שואל, קשה לענות בפירוט הלכה למעשה.
שאלה: חידוש נעלי בית בשלושת השבועות: האם מותר לחדש נעלי בית (שכפי שידוע לי אין מברכים עליהם שהחיינו) בשלושת השבועות לפני תשעת הימים ואם אין הדבר אפשרי, האם ניתן לחדשם בשבת או שזה לא מכבודה של שבת?
תשובה: עדיף לחדש בשבת.
שאלה: ברכה על קסטה וכדור מציצה לגרון (סטרפסילס): 1.מה מברכים על קסטה? (גלידה בתוך ביסקוויט) 2.האם צריך לברך על סטרפסילס?
תשובה: 1. שהכל. למרות שהגלידה מוחזקת ע"י הביסקוויט, הגלידה היא העיקר. אלא אם כן האדם גם רעב קצת, ואז לביסקוויט יש חשיבות כדי להשביע אותו, שאז יברך גם מזונות על הביסווקיט וגם שהכל על הגלידה. אותו עיקרון גם בגלידה בגביע. 2. אני חושב שלא (למרות שהוא טעים). למרות שעל משקה טעים שעניינו לרפואה כן מברכים, על כדור לא. אם אתה רוצה להיות חסיד, תברך קודם שהכל על משהו אחר ותפטור גם את זה.
שאלה: נגיעה של נידה: האם נגיעה ללא כוונה של נידה בגבר מעבירה אליו טומאה, אפילו שהנגיעה היא ללא רצונו ולא מידיעתו? האם הטומאה עוברת במגע ללא חיבה, כגון בין אחות שמזריקה לגבר? האם נגיעה כזו בגבר לאחר טבילה במקוה לכבוד שבת פוגמת בקדושתו?
תשובה: אמנם נגיעה של נידה בבעלה (ולהיפך) אסורה בהחלט, אולם אין כיום דיני טומאה וטהרה ולכן אין כל מעבר של טומאה לבעל.
שאלה: כביסה של ציציות במכונת כביסה: האם אפשר לכבס, ביחד, במכונת כביסה ציציות עם גרביים ותחתונים?
תשובה: כן.
שאלה: שטיפת חסה בשבת: האם אין בשטיפת חסה בשבת, בוודאי כאשר שורים אותה במים, בעיה של בורר? בעבר הוסבר שאין בזה נוטל נשמה אך לא הבנתי למה אין כאן בורר?
תשובה: וברכת ד' עיין מנוחת אהבה ח"ב פ"ז אות כ. עוד יש להוסיף שאין אדם יודע שיש שם חרקים אלא השטיפה היא משום הגיינה בלבד, ובכך לכו"ע מותר. ולכן אפשר להתיר שטיפה של עלי חסה בשבת ואין בכך משום בורר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לחדש מדיח ותנור בשלושת השבועות: האם מותר לי לחדש מדיח כלים ותנור בימים אלה לכבוד שבת עוד לפני ראש חודש אב? אני אשכנזיה
תשובה: אם המכשיר היה אצלכם כבר לפני שבעה עשר בתמוז מותר להשתמש בו.
שאלה: טיפול שיניים בשלושת השבועות: יש לי צורך בטיפול שיניים הכרוך בניתוח, מותר לעשות אותו בשלושת השבועות?
תשובה: מותר. מה שאמרו שיש להימנע משום שהמזל של ישראל לא טוב, זה בעסק עם גויים אבל על טיפול שיניים זה לא כתוב.
שאלה: כף בשרית ברוטב חלבי: כף בשרית שבחשו בו רוטב חלבי (גבינה צהובה וכו - חם), מה דינו?
תשובה: בהנחה ובכף לא השתמשו בבשר חם ב-24 שעות האחרונות, את הרוטב אפשר לאכול אבל את הכף יש להכשיר בהגעלה.
שאלה: חימום אוכל לח לתינוק על פלטה בשבת: התינוקת שלנו אוכלת בעיקר מרק (טחון וסמיך מאד כך שהוא לא ממש לח אלא צמיגי - הוא לא נשפך על צלחת כשמוציאים מהמקרר אלא יותר כמו ג לי) - האם אפשר לחמם ובאיזה דרך בשבת על פלטה? כמובן, שאי אפשר לשים מערב שבת על הפלטה כי זה יתקלקל. ראיתי שאם זה המזון העיקרי של התינוק ניתן להקל. כמו כן, ראיתי חילוק בדבר לאשכנזים וספרדים. אנחנו אשכנזים אבל אני לא מבין למה צריך את החילוקים האלה בארץ ישראל בשנת תשע"א? זה ממש נראה כשני תורות.
תשובה: זה עדיין בעייתי. כי כל עוד שזה נשפך, גם אם הוא נשפך כמו דייסה, זה נחשב נוזל. הפיתרון הוא לחמם את המרק הזה קצת, לשים אותו בתוך כוס או בקבוק, ואת הבקבוק או הכוס לשים בתוך מים שהועברו לכלי שני, ולתת למרק הזה להתחמם רק עד 45 מעלות, שזה חום שהיד סולדת בו ופחות מחום כזה זה לא נחשב בישול. אבל שזה לא יתחמם יותר מאשר 45 מעלות, כי אז זה בישול ובישול אסור. בקשר לשאלה השנייה שלך. מנהגי ספרד ומנהגי אשכנז התחילו בדורות קדומים מאוד. היו קהילות שקיבלו על עצמם לנהוג עפ"י פסיקת הרמב"ם (הספרדים) והיו שנהגו עפ"י פסיקת בעלי התוס' והרא"ש (האשכנזים). גם כשכל הקהילות הגיעו לארץ, אין שום סיבה שאחת מהקהילות תוותר על דרך הפסיקה שלה או על מנהגיה לטובת הקהילה השנייה. בעזרת ה', כשיגיע המשיח ותוקם סנהדרין תהיה הכרעה ברורה וממילא כולם ינהגו אותו דבר. אבל עד אז, כל עדה תישאר עם מנהגיה.
שאלה: נסיעת האמא עם היולדת בשבת : האם אפשרי שאמא של היולדת תסע בשבת לסייע לביתה בשעת לידתה, וזאת כאשר הבת הזוג לא שוהים עם האמא בשבת? האם הבת והחתן יכולים להודיע לאמא על הלידה בפלאפון? האם האמא יכולה ליסוע ללידה ע"י נהג גוי בשבת? האם יש דרכים מתאימות לכך ומהם?
תשובה: אם הבת צריכה את זה כדי להיות רגועה יותר, מותר לאמא לבוא ואין בעיה. אם צריך, אפשר להודיע לאמא בטלפון, כי דיבור בטלפון הוא רק דרבנן. אם היא יכולה לנסוע אם נהג גוי זה עדיף מאוד, כי אז זה יהיה רק דרבנן. ולכן עדיף לתאם מראש עם נהג גוי שיהיה מוכן להקפיץ את האמא.
שאלה: ללכת ליד הים בתשעת הימים: כבוד הרב יש לי כמה שאלות: 1. האם מותר בתשעת הימים ללכת לים אבל לא להיכנס, רק להליכה, וכדי לשבת שם ולדבר? 2.אילו פעילויות מותר לעשות בתשעת הימים עם ילדה שעדין לא עברה בת מצווה (בת 10 וחצי)?
תשובה: 1. כן. 2. אם הפעילות שאת רוצה לעשות איתה היא בלי מוזיקה וכדו', אפשר.
שאלה: בחירת שם לתינוק: בעוד כחודשיים וחצי בעזרת השם צריך להיוולד לי ולבעלי ילד ראשון בן, ואנו מתלבטים בבחירת שם. אנו מבקשים את דעותך על שמות משה או דוד. או אולי יש לך שמות נוספים להציע לנו. לפי הלוח העברי הילד צריך להיוולד בערך בסוף חודש תשרי. על התגובה.
תשובה: שני השמות טובים מאוד. אפשר לתת גם שמות בעלי משמעות של פריחה וחיים כמו אילן או צבי. תזכו לגדלו למצוות ולתורה לחופה ולמעשים טובים.
שאלה: הקדשת הזמן לתורה מול טיול משפחתי: אני לומד בישיבה תיכונית, עולה לכיתה י"א, ואני רוצה לגדול בתורה וביראת שמיים. אני משתדל להשקיע את זמני ללימוד גמרא עם חזרות. שאלתי היא כזו: הוריי אוהבים לטייל והם מתעקשים שאבוא אתם לטיולים משפחתיים וכו. האם חובה עליי להצטרף אליהם מצד כיבוד הורים ו"ואהבת לרעך כמוך", כי זה מעציב את הוריי שאני לא בא איתם, מצד שני אני לא מרגיש שאני צריך את זה (הם עושים את זה לעתים תכופות) מה לעשות?
תשובה: אשריך שנפשך חשקה בתורה. ד' יברך אותך שתעלה מעלה בתורה ויראת שמים ומדות טובות. אין חובה מצד כבוד הורים לצאת איתם לטיול אם זה גורם לביטול תורה. אך כיון שאיני מכיר אותך ואולי להוריך יש טעם צודק על כן כל עוד איני יודע את טעמם ואיני מכיר אותך אישית לא אוכל לענות נכון על שאלתך.
שאלה: לממן הנחה ממעשר כספים: אני יועצת משפחתית. יש לי מחיר קבוע למטופלים ומחיר אחר למשפחה וחברים קרובים. אם מגיע אלי מטופל שמסביר לי שמצבו הכלכלי הוא קשה ומבקש שאתחשב בו, אני מבינה שאפשר להחשיב את ההנחה כת עבור המעשר. השאלה היא, האם להחשיב את ההנחה מהמחיר הקבוע או שמא עלי לעשות זאת מהמחיר המקובל למשפחה וחברים קרובים? מראש.
תשובה: אפשר להחשיב את המעשר ממה שהורדת מהמחיר הרגיל והמקובל ממה שהיית לוקחת ממנו.
שאלה: שירים בתשעת הימים: האם חובה לא לשמוע שירים בתשעת הימים?
תשובה: נוהגים לא לשמוע מוסיקה הגורמת לשמחה. מוסיקה שקטה וכד', יש שמקילים.
שאלה: מכירת טבעות נישואין: אני ואשתי שתחיה נשואים ברוך השם כבר 16 שנה ומסיבות אלו ואחרות לא עונדים את טבעות הנישואים המון זמן. האם מותר לנו למכור אותם? בעיקר בגלל מצב כלכלי קשה.
תשובה: למרות שמבחינה הלכתית בהחלט ניתן למכור את הטבעות, אני מציע שלא למכור את טבעות הנישואין. לא ממכירתם תצמח הישועה.
שאלה: שם לילד: רציתי לבדוק לגבי שמות לבן. אביעד מתן
תשובה: אביעד- יפה וטוב. מתן- לא רצוי.
שאלה: ערב גיבוש לצוות הרמי"ם: צוות ועד מורים בישיבתינו (ישיבה תיכונית תורנית) מארגן פעילות לסוף השנה לכל צוות הרמי"ם. הפעילות כוללת שיעור מפי רב ומחנך דגול (הרב יהושע רוזן) פעילות מגבשת הכוללת משחק באולינג (כדורת בעברית) או שנלך למתחם בו יורים בכדורי צבע ושם נעשה פעילות מעין זו. ולבסוף ארוחת ערב. (כמובן כל הפעילות היא רק לרמי"ם ואין בעיה של צניעות). ברצוני לשאול, האם ראוי לעשות יום גיבוש כגון זה בכלל, ובפרט לפי התוכנית המוצעת (שיעור, משחק מגבש, ארוחה)? במיוחד ביחס למשחק, האם ראוי לרמי"ם (כולם בוגרי ישיבות) להתגבש סביב ענין זה? (אם לרב יש הצעות ורעיונות אחרים נשמח להעבירם הלאה).
תשובה: שיעור מפי הרב יהושע רוזן זה דבר נפלא. פעילות מגבשת של רמי"ם במשחקים שציינת לא מוכרת לי ולא לטעמי. אם אשמע טעם הדבר אולי אבין. אם רוצים לעשות פעילות מאווררת אפשר לצאת לטיול קטן ביחד.
שאלה: אמונה במשיח וכפירה: אני מאמינה בביאת המשיח, יש לי קרוב משפחה שאומר שהאם יש משיח? מתי יבוא? לדעתו לא יבוא ותכלית של החיים היא לעשות טוב בלי לחשוב שיהיה משיח. אני אומרת שהוא כופר כי צריך להאמין מי צודק? כל פעם יש לנו ויכוח על כך אשמח אם תשלחו לי תשובה שתשכנע אותו שאני צודקת. מראש.
תשובה: : ודאי שאת צודקת. אני לא יודע מה המקורות של אותו קרוב משפחה אולם האמונה בביאת המשיח היא מעוגנת בתורה שבכתב ובתורה שבעל פה, וכפי מה שכתב הרמב"ם בסוף הלכות מלכים. הרמב"ם אף מנה את היסוד של ביאת המשיח כאחד מי"ג עיקרי אמונה שהכופר בהם הוא כופר ביסוד של התורה. הרמב"ם מצטט מספר במדבר מהברכות של בלעם. העיקרון של ביאת המשיח היא שאנו נמצאים בעולם שתקופות ארוכות יהיה מאבק בין הטוב ובין הרע ללא הכרעה ברורה. אולם לבסוף העולם יגיע למקום טוב בו הטוב ינצח את הרע והרע יעבור מן העולם. זוהי תקופת המשיח בה הטוב מתגבר ומנצח את הרע לא באופן זמני אלא באופן קבוע. באותו זמן גם השלטון יהיה שלטון של צדק וטוב כשחלק מהטוב יהיה בצורה של אמונה במקור האחדותי והאלוקי שבעולם.האמונה במקור האחדותי של העולם הוא הבסיס להופעת הטוב בעולם.
שאלה: נולדנו בשביל לסבול אחרי המוות?: לכבוד הרב קראתי את פרק י"ז בספר הישר והדברים שם קצת הפתיעו אותי. אני ישמח אם תסביר אותם: "השער השבעה עשר - בזכרון האדם יום המות. ראוי לכל הירא דבר ה להשיב אל לבו יום המות ושואתו וחרדתו, ויהיה לו למזכרת, ויאמר ללבו, לבי, לבי, הלא ידעת, כי לא נבראת כי אם לשוב לעפר, מיום היותך מדוע לא זכרת אחריתך, הלא תדע כי כל הימים אשר אתה חי על האדמה כצל עובר אתה, וכמוץ יסוער מגורן, וכעשן מארובה, ימיך חרוצים וחייך קצוצים, וכל אשר יעבור עליך יום או לילה, תחסר חלק מחלקי חייך, ובכל יום תקרב אל הקבר, ותעוף בלא אבר. ומדוע לא ידעת כי עפר אתה, ולא זכרת כי מן האדמה נוצרת, ועל מי בטחת כי מרדת, ומדוע אתה נמהר, ולא תעביר על לבך יום המר, יום אשר תאבד עצתך ונסרחה חכמתך, יום תדבק לשונך לחכך, יום ישאוך על כתף יסבלוך, ועל ארץ תחתיות ישליכוך, ועל כל מעשה יחשבוך, וכאבק תדכה ואשך לא תכבה, יום תראה החשבון ערוך והספר פתוח ומאזני משפט וכוס תרעלה ביד ה, שם תמצה שמריה, ותהמה נפשך בציריה, ומה תשיב על זדונותיך, הלא אז תראה פרי מעלליך, ותמצא גמולך. ואילו תמות כמות הבהמה ולא תהיה עתיד לתת חשבון, היה לך לשמוח במותך, אך תלך למר ממות, ולמקום אופל ארץ חושך וצלמות, שם תפול עליך אימה, ותכסך כלימה, ולבושך גוש רימה, ויזורה על גופך גפרית, לבלתי השאיר לך שריד, הלא היום ההוא נורא ואיום, יום אשר אין לו פדיום, יום תמרור בבכיה ותאניה ואניה, יום חרדה וצעקה, יום שואה ונאקה יום מספד מר, יום תערוך אבל משמר מול משמר, יום יחרה אף האל וקנאתו, וניתכה כאש חמתו, יום ירבו המעצבים והמכאובים, יום יהמה כל איש ידיו על חלציו, יום יאבדו כל חפציו, יום תצא הנשמה ויישאר הגוף ככלי מלא כלימה, מושלך כאבן דומם, ועתה בן אדם, על מי תנוס לעזרה, או מי יהיה עליך סתרה, הלא אז תאמר, אוי לי מה עשיתי, ומדוע דבר ה בזיתי, ואחרי שרירות לבי פניתי, ובמה אתכסה וערום אנכי. התקושש והתבושש והיכלם מחטאותיך, ותן לאלהיך, בעוד נפש בגופך, בטרם יחשכו כוככי נשפך. האל ממשפטים הקשים יצילנו, וממות יגאלנו, ויראו עינינו וישמח לבנו."
תשובה: ודאי לא נבראנו כדי למות ובטח לא כדי לסבול. כוונתו שלא נבראנו אלא לתקופת חיים קצרה, ועלינו לזכור שבסוף תקופה זו עתידים אנו ליתן את הדין וליענש על מעשינו הרעים, ועל ידי שנזכור זאת טוב נוכל להתמודד כנגד יצר הרע ולהתעלות במעשים טובים ולהימנע מהרעים, וכך נזכה בבוא יום הדין לקבלת שכר, לאושר ולקירבת השם. לכך נבראנו. יש להעיר כפי שכבר כתבו גדולי הדורות האחרונים, שבימינו המניע העיקרי להעלות את האדם הוא דוקא הדגשת הצד החיובי וידיעת העומק שבטוב וכן השכר עליו. עם זאת, גם היום חשוב להשלים את הדברים גם בצד השני ולשמור על איזון מתאים בין מידת האהבה למידת היראה.
שאלה: נקיות בתפילה: אבא שלי סיים תפילתו ועמד עטור בטלית ותפילין. עבר לידו כלב עם בעיות של שליטה ביציאות, והתנער לידו. עפו ניצוצות ונבלעו בבגדים ובטלית והתייבשו מיד. איך צריך לנהוג במקרה כזה? האם לכבס את הטלית? איך לנקות את התפילין?
תשובה: אפשר לכבס את הטלית כרגיל, ועל התפילין לעבור בספוג לח. אין בהפרשת כלב שום טומאה.
שאלה: שיעור פרטי לבנות: לכב מורנו הגאון רבי יעקב אריאל שליט"א, האם מותר לי להעביר שיעור פרטי (במתמטיקה ופיסיקה) לבנות? (כמובן תוך שמירה על הלכות ייחוד). יש לציין כי אני נשוי (אם זה רלוונטי). כמו כן מה לגבי תלמידה חילונית? האם לומר לה להגיע בלבוש צנוע? לא לומר כלום? או שעדיף לא ללמד חילוניות בכלל? ב מראש.
תשובה: אם מדובר לכמה בנות, מותר. לדרוש בגד צנוע.
שאלה: אכילת היוצא מן הטמא: באתר מופיעה תשובה של הרב יהודה הלוי עמיחי, בענין ציפוי של פירות בצואה של חרקים. רציתי לשאול, האם צואה נחשבת דבר טרף או שאינה נחשבת מאכל (כמו נבלה מסרחת) ולכן אין בה עניין של כשרות? רציתי לשאול גם, אמרו לי שאם יש כנימה על משמש צריכים להסיר אותה אבל מותר לאכול את הכתם האדום שנוצר תחתיה. האם אין כאן ענין של היוצא מן הטמא טמא?
תשובה: וברכת ד' כל היוצא מטמא נחשב להיות טמא, והויכוח ההלכתי הוא האם יש לצפוי הזה "שילאק" גדר של דבר האסור או לא. יש בכך מחלוקת אחרונים, וכתבנו שלכתחילה יש להקפיד אולם כיוון שיש מקילים בחומר זה (לא נשארת ממשות, בטל באלכוהול וכדו') אין לאסור. (הקוד הוא E904 מופיע גם בממתקים). הכתם המדובר במשמש לא נובע מהחרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש פסול בנטלה ע"י גויים: אני עובד במחלקה בבית חולים שיש בה רוב גויים. הנטלה שבבית השימוש שם, נמצאת דרך קבע מעל ארון המים. בעקבות בקשתי, הנטלה נקשרה לקיר הסמוך לכיור. כעבור זמן קצר הנטלה נותקה בזדון מהשרשרת ושוב הוכנסה אל תוך תא השירותים. במהלך עבודתי אני מוציא את הנטלא מתא השירותים ומניח אותה על הכיור, אך גוי שנכנס אחרי מכניס אותה שוב לשם, וכך חוזר חלילה. לדעתי, נטלה שמונחת על הכיור זה קידוש שם שמים, ואילו נטלה שנמצאת מעל ארון המים לצרכי הגויים זה חילול שם שמים. האם מוצדק לערב דרגים יותר בכירים בבית החולים במאמץ למנוע את השימוש הפסול שלהם בנטלה? ומה דרכי הפעולה המומלצים במקרה הנ"ל?
תשובה: נראה שמוצדק וראוי לערב עובדים בכירים. אם הגוי רוצה להשתמש בנטלה לשימושים אחרים אין בעיה אבל הוא צריך להחזיר אותה בסוף למקומה ליד בכיור.
שאלה: סרטים בצפייה ישירה: האם מותר לראות סרטים בצפייה ישירה? צפייה ישירה - זו אפשרות לראות סרטים דרך האינטרנט ללא ת לסרטים שרואים בצפייה ישירה יש את אותה תוכנה שמעלה את הסרטים תמיד את הסרט יראו לא משנה באיזה אתר במסך של megavideo ואחרי 72 דקות אי אפשר לראות יותר אלא רק בת הסרטים שניצפים לרוב הם באיכות נמוכה! האם מותר לראות סרטים דרך האינטרנט של צפייה ישירה מהבחינה שאם בעלי הסרטים היו רוצים מבחינתם לא לאפשר צפייה בסרטים היו מורידים אותם מ megavideo? זה כמו youtube שמה שעלה בגלל זכויות יוצרים אם יש פניה הם מורידים את המבוקש. מראש!!
תשובה: למיטב ידיעתי, לפי מה שביררתי, באתר YOUTUBE נלחמים נגד פגיעה בזכויות יוצרים, ובדרך כלל הסרטים המופיעים שם אינם מהווים פגיעה בזכויות יוצרים, ואילו באתר megavideo המצב שונה, ולפיכך יש בכך בעיה של פגיעה בזכויות יוצרים (פירוט בדינים אלו ניתן למצוא בתשובות קודמות).
שאלה: הפרשת תרומות ומעשרות באדנית : ראיתי כבר מספר שאלות באתר, אבל רק יצאתי מבולבל. אשמח אם תוכלו לכתוב מספר מילים על הנושא. מי שמגדל ירקות וצמחי תבלין באדנית במרפסת שמש (ללא גג). ברוב המקרים מדובר שיוצא פרי בודד בשל אחת לכמה ימים. 1. האם חייב במעשרות, ואם כן, האם? 2. האם מותר לאכול אכילת ארעי במרפסת בלי לעשר? 3. האם העובדה שלגג יש מחיצות משנה את הדינים הקודמים?
תשובה: וברכת ד' 1. ירקות בגג חייב להפריש בגג ללא ברכה יפריש בלא ברכה. 2. צמחי תבלין (שלא נאכלים אלא נותני טעם ונזרקים) אין חיוב להפריש תרו"מ (אפילו בגינה) אלא לדעת הגר"מ אליהו זצ"ל כאשר מגדל לצורך שמוש בהם כתבלין. 3. מרפסת שאין בה ד' על ד' היא חלק מהבית, אבל במרפסת הגדולה מד' אמות על ד' אמות אפשר לאכול אחד אחד. 4. מחיצות בד"כ אינן משנות, אלא א"כ זה הפך להיות מקום דירה קבוע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דברים קפואים נחשבים מוקצה ביום טוב: השו"ע או"ח תצ"ה פוסק ביו"ט כדעת רבי יהודה במוקצה. לכאורה עפ"י כללו של ר"י במוקצה, "פירות לאוצר" שאינם מיודעים לאכילה עכשיו דווקא צריכים הכנה מבעוד יום. האם עפ"ז יאסרו למשל אוכלים הנמצאים במקפיא לעת מצוא שלא חשב עליהם, קופסאות שימורים, כלים מהמחסן וכדו שלא חשב עליהם?
תשובה: מה שמונח לאדם בבית, גם אם הוא לא חשב בצורה מוגדרת להשתמש בהם, נראה שגם לרבי יהודה זה לא יחשב מוקצה, כי בצורה כללית הדבר הזה מיועד לשימוש של הבית שישתמשו בו מתי שצריך. לעומת דברים המיועדים לסחורה, שבהם אדם מקצה את דעתו מלהשתמש בהם ולכן הם מקוצה.
שאלה: סכום הת למחליף: עבדתי בחופש בעבודה בה משלמים שכר מינימום (לשעה). מכיוון שאני מעל גיל 18 שכר המינימום עומד על כ 22 ש"ח. באחד מהימים נבצר ממני להגיע לעבודה ולכן בקשתי מחברי להחליף אותי. חברי הוא מתחת לגיל 18 ולכן שכר המינימום שהוא צריך לקבל עומד על כ17 ש"ח. בסוף החודש קבלתי את כל המשכורת לפי שכר המינימום שלי. האם עליי לשלם לחברי לפי שכר המינימום שלי או שלו? (אציין שהמעביד שלי מודע להחלפה) מראש.
תשובה: לפי המינימום שלו.
שאלה: סקר מחירים בימי בין המיצרים: לרב, אני מתכנן בע"ה לקנות מזגן לבית לאחר ט באב. האם מותר לבצע סקר מחירים וקבלת ייעוץ לצורך ההתקנה, בימי בין המיצרים ובמיוחד לאחר ר"ח אב? אני בן עדות המזרח.
תשובה: כיון שמזגן יש בו צורך בריאות אין להחמיר.